Toll (aadlisuguvõsa)

Toll (vene фон Толль) on aadlisugukond, mille liikmed loevad end pärinevaks Madalmaadest ning põlvnevaks Wittenbergi ülikoolis õppinud ning koos hertsog Magnusega Saaremaale saabunud kirjutajast Lucas Tollist. Sugukonna liikmeid on immatrikuleeritud nii Rootsi, Soome, Saaremaa, Eestimaa kui ka Liivimaa rüütelkondadesse.

Ajalugu 

1723. aastal sai Saaremaalt Karja kihelkonna Aru liinist põlvnev Östgöta ohvitser Karl Friedrich von Toll (rootsipäraselt Karl Fredrik Toll, 1681–1741), kes oli Riias staabimajoriks olnud, Aru (Arromois) ja Eggebyholmi mõisnik Klaus Friedrich von Tolli (1647–1719) poeg, naturalisatsiooni korras Rootsi aadliks nr 1777.

1772. aastal naturaliseeriti Rootsis üks suguvõsaharu ja kanti 1776. aastal Rootsi rüütelkonda aadlisuguvõsana nr 2078.

1799. aastal sai Rootsi ohvitser ja poliitik Johan Christopher Toll (1743–1815) Rootsi vabahärraks nr 314 ja 1814. aastal anti talle ka Rootsi krahvitiitel nr 127.

1814. aastal anti Saaremaalt Vestli-Kargi liinist põlvnevale kindralleitnant Karl Wilhelm von Tollile (1777–1842) Austria vabahärratiitel ja 1829. aastal andis Vene keiser Nikolai I talle ka krahvitiitli.

Soome Rüütelkonnas olid aadlisuguvõsa harud aastast 1818 nr 113 ja nr 150.

Tiitlid

Suguvõsa liikmeid
 Christian von Toll (1607–1675), Rootsi ratsaväeooberst, Meedla ja Altenhoff mõisnik, Saaremaa maanõunik ja asekuberner)
vabahärra Georg Heinrich von Toll (u. 1690–1763), Hessen-Kasseli sõjaväelane (kindralleitnant), Marburgi komandant
Berend von Toll (1699–1776), meeskohtu assessor, Läänemaa  Martna kihelkonna Niinja mõisnik.  Suguvõsa Läänemaa  Martna kihelkonna Niinja suguvõsaliin (saksa keeles Haus Niens)
Johann Heinrich von Toll (1694–1768), adrakohtunik, Virumaa Simuna kihelkonna Määri mõisnik. Suguvõsa Virumaa Simuna kihelkonna Määri suguvõsaliin (saksa keeles Haus Meyris)
Christian Wilhelm von Toll (1720–1802), Venemaa keisririigi sõjaväelane (leitnant), Tartumaa Äksi kihelkonnas Visusti ja Võrumaa Põlva kihelkonna Tilsi mõisnik. Suguvõsa Virumaa Jõhvi kihelkonna Kukruse suguvõsaliin (saksa keeles Haus Kuckers)
Berend Otto von Toll (1720–1783), Venemaa keisririigi sõjaväelane (leitnant),  Saaremaa Kärla kihelkonna Vana-Nõmpa ja Valjala kihelkonna Jõgise mõisnik,  Suguvõsa Undel-Tuula suguvõsaliin (saksa keeles Haus Undel-Thula)
 Ebbe Ludwig von Toll (1722–1810), Ääsmäe ja Pajaka mõisnik
 krahv Johan Christopher Toll (1743–1817), Rootsi feldmarssal ja poliitik (Rootsi: Johan Christopher Toll) 
Karl Gustav von Toll (1751–1820), Venemaa keisririigi sõjaväelane (rittmeister), Kukruse, Edise, Ruila ja Rosentali mõisnik.  Suguvõsa  Kukruse-Edise suguvõsaliin (saksa keeles Haus Kuckers-Etz)
 Bernhard Heinrich von Toll (1758–1829), Venemaa keisririigi sõjaväelane, põllumajanduslike teoste autor
 krahv Karl Wilhelm von Toll (Карл Вильгельм Федоривич Толль, 1777–1842), Venemaa sõjaväelane ja riigimees, 1829. aastast krahv.  Suguvõsa  Saaremaa Karja kihelkonna Aru suguvõsaliin (saksa keeles Haus Arroküll) 
 Friedrich Ludwig von Toll (1781–1841), meeskohtunik, maanõunik, genealoog, ajaloouurija, Matriklikomisjoni liige ja Kukruse mõisnik 
 parun Robert von Toll (1802–1876), Venemaa ratsaväepolkovnik, maanõunik, genealoog, ajaloouurija, kollektsionäär ja Kukruse mõisnik
 Eduard von Toll (1805–1853), Venemaa sõjaväelane ja riigitegelane Poolas Lublini vojevoodkonnas (Poola: Edward de Toll)
 parun Eduard Gustav von Toll (Эдуард Васильевич Толль, 1858–1902/04), Venemaa geoloog ja polaaruurija.
 krahv Sergei von Toll (1848–1918), Venemaa riiginõunik ja ülemjäägermeister, Peterburi kuberner (Vene: Сергей Александрович Толль)
parun Hermann Georg von Toll (1855–1936), Kukruse ja Peeri mõisnik, 1877. aastast Toompea Piiskopi tn Tolli maja omanik
 Ernst Berthold Löfström-Toll (1865–1937), Soome jalaväekindral (Soome: Ernst Löfström)
 Eduard von Toll (sünd. 1904 – 2005), Saksa looduskaitsetegelane ja ornitoloog

Mõisad
Perekonnale kuulusid Eestimaa alal erinevatel aegadel järgmised mõisad: Albu, Pürksi, Edise, Habaja, Ojasoo, Hõreda, Karinõmme, Kiideva, Määri, Niinja, Tolli, Rosentali, Roela, Tuula, Undla, Valingu, Vatla, Aruküla, Kukruse, Peeri, Ääsmäe ja Vodja. 

Liivimaa alal Leebiku, Linnamäe, Heisri, Tilsi, Visusti, Iļķene (Hilchensfähr), Dzelzava (Selsau) ja Tūja mõis (Taubenhof). 

Saaremaal Meedla, Vestli, Aru, Tiirimetsa, Kargi, Pähkla, Pidula, Kahtla, Nenu, Kuusnõmme, Piila mõis.

Viited

Kirjandus
Toll, Robert von (1802–1876). Genealogisch-historische Nachrichten, der Familie von Toll. Reval, 1834. [2], 239, [1] lk.: ill., 1 l. front. (krahv Karl Wilhelm von Tolli portree). Käsikiri.
Carl Arvid Klingspor: Baltisches Wappenbuch, Stockholm 1882 vapid info

Välislingid
Perekond Eestimaa rüütelkonna genealoogilises käsiraamatus 1930
Parandused Eestimaa rüütelkonna genealoogilisele käsiraamatule 1930
Perekond Saaremaa rüütelkonna genealoogilises käsiraamatus 1935
Von Toll Nordisk familjebokis (rootsi keeles)
Tollide aadlivapid ajalooarhiivis 
Aadlivapp 
Krahvivapp

Eestimaa aadlisuguvõsad
Eestimaa matrikliaadel
Liivimaa aadlisuguvõsad
Rootsi aadlisuguvõsad
Saaremaa aadlisuguvõsad
Saaremaa matrikliaadel